สวัสดีค่ะ ดิฉันมีอาการปวดท้อง จุกเสียดบริเวณลิ้นปี่ มันเจ็บๆหายๆ ค่ะ เวลาปวดมันจะรู้สึกไม่มีแรง บางทีปวดเหมือนรู้สึกจะถ่าย แต่ก็ไม่ค่ะ ไม่ทราบว่าเป็นอาการแบบไหนค่ะ ขอบค่ะ
สวัสดีค่ะ อาการปวดท้อง จุกเสียดบบริเวณลิ้นปี่ อาจเกิดจาก1.โรคกระเพาะอาหารอักเสบจะทำให้มีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อยอิ่มเร็ว เรอบ่อย คลื่นไส้ อาเจียน เป็นต้น2.โรคกรดไหลย้อนอาการจะคล้ายๆ กับกระเพาะอาหารอักเสบ แต่จะมีอาการแสบร้อนกลางอกร่วมด้วย หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ เป็นต้น3.ตับอ่อนอักเสบเฉียบพลัน แต่จะมีอาการปวดท้องบริเวณท้องส่วนบนรุนแรง และมักปวดร้าวไปที่หลังได้ อาการปวดมักจะมากขึ้นเมื่อทานอาหาร ท้องอืด แน่นท้อง มีไข้ คลื่นไส้ อาเจียน อาจมีตัวเหลือง ตาเหลือง เกิดภาวะขาดน้ำ เช่น ผิวแห้ง กระหายน้ำ หัวใจเต้นเร็ว เป็นต้น ซึ่งมักเกิดจากการดื่มแอลกอฮอล์มากเกินไปนอกจากนี้อาจเกิดจากโรคหัวใจขาดเลือดหากมีความเสี่ยงในการเกิดโรค เช่น อายุมากกว่า 40 ปีขึ้นไป มีความดันโลหิตสูง ไขมันในเลือดสูง เบาหวาน สูบบุหรี่ โรคอ้วน มีประวิติคนในครอบครัวเป็นโรคกล้ามเนื้อหัวใจขาดเลือด เป็นต้น ซึ่งจะมีอาการแน่นหน้าอกรุนแรง รู้สึกเหมือนหัวใจถูกบีบ อาจเยื้องลงมาลิ้นปี่ได้ โดยอาการจะเกิดขึ้นไม่กี่นาทีแล้วก็หายไป อาการปวดมักจะเกิดขึ้นในขณะที่ใช้กำลัง ออกแรง อาการปวดอาจร้าวไปถึงคอหอย กรามหรือคอด้านซ้าย ไหล่ซ้าย ข้อศอก บางรายมีอาการใจหวิว ใจสั่น ชีพจรเต้นเร็ว เหงื่อซึม หน้ามืด หมดสติในเบื้องต้น แนะนำให้ทานอาหารอ่อน ย่อยง่าย ซึ่งอาหารประเภทแป้งจะย่อยง่ายกว่าเนื้อสัตว์ หากเป็นเนื้อสัตว์ เนื้อปลาและไก่ ก็จะย่อยง่ายกว่าเนื้อหมูและเนื้อวัว อาหารต้องรสไม่จัด เคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมาก ไม่ควรทานจนอิ่มเกินไป ไม่เคี้ยวหมากฝรั่ง ไม่ดื่มน้ำอัดลม อัดแก๊สต่างๆ ชา กาแฟ โกโก้ แอลกอฮอล์ หลีกเลี่ยงอาหารที่มีไขมันสูง อาหารทอดต่างๆ อาหารรสจัด เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมงหากอาการยังไม่ดีขึ้น รุนแรงขึ้น หรือมีอาการอื่นๆ อีก ก็ควรไปพบแพทย์ค่ะ